**LIQUI MOLYs tilsetningsstoffer får nye helletuter**

Vanskeligere å fylle feil tilsetningsstoff

**Mars 2019 – Det å fylle feil tilsetningsstoff er som å ta feil medisin. Derfor gjør LIQUI MOLY nå enda mer for å sikre at bilførere alltid velger riktig. Den nye helletuten for additiver til drivstoff hindrer at man fyller feil middel i henholdsvis diesel- eller bensintank. "Det gir ekstra beskyttelse mot slurv som lett kan bli dyrt"; forklarer David Kaiser, leder for forskning og utvikling hos den tyske olje- og additivspesialisten.**

Moderne motorer er utrolig effektive. Prisen for effektiviteten er at de også er svært ømfintlige. Dersom man velger feil tilsetningsstoff til en diesel- eller bensinmotor, kan skaden blir svært alvorlig. LIQUI MOLY bruker samme funksjon på sine produkter som det mange bilprodusenter har bygd inn i sine modeller: en klaff i tankåpningen, som bare åpnes dersom et rør med riktig størrelse føres inn.

Derfor har helletuten på additivene fra LIQUI MOLY nå ulik dimensjon. Helletuten til diesel er så stor at den åpner beskyttelsesklaffen til dieseltanken – men samtidig for stor til åpningen til en bensintank. Omvendt forblir dieseltanken lukket dersom man forsøker å fylle på et bensinadditiv. "Det er en ekstra sikkerhet som sikrer at man ikke fyller på feil additiv ved en tilfeldighet", sier David Kaiser.

Den nye helletuten fungerer selvfølgelig også for biler som ikke har en beskyttende klaff til tanken. LIQUI MOLYs vil gradvis gå over til den nye helletuten, og i en periode vil det bli solgt tilsetningsstoffer med både ny og gammel tut om hverandre.

I tillegg sørger fargekodingen til LIQUI MOLY for at tilsetningsstoffene holdes fra hverandre. Tilsetningsstoffer til diesel har rød kork, tilsetningsstoffer til bensin har blå kork, tilsetningstoffer til olje har sort kork og tilsetningsstoffer til radiatorer har hvit kork.

**Om LIQUI MOLY**

LIQUI MOLYs unikt rikholdige bilkjemiske sortiment omfatter rundt 4000 produkter: motoroljer og additiver, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. Selskapets produkter forhandles i 120 land, og omsetningen i 2018 kom på 545 millioner euro.

**Kontaktinformasjon:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

peter.szarafinski@liqui-moly.de